شەفەق نیوز/ وەرپرسیگ حکومەتی لە دیالە، ئمڕوو دووشەممە، خەوەردا لە بەسانن پۆلیگ لە مەکتەویگ بنەڕەتی لە ناحیەی عزێم، دویای دەرکەفتن ٧ تووشهاتن وە کۆڕۆنا.
عەبدولجبەبار عوبەیدی وەڕێۆبەر ناحیەی عزێم ئەرا ئاژانس شەفەق نیوز وت: یەکیگ لە پۆلەکان لە مەکتەو «سفوح» لە ئاوای «مەجەرە» لە باکوور ناحیەگە وەشیوەیگ وەختانە بەسیا، لە دویای دەرکەفتن تووشهاتن ماموستایگ و ٦ خوەنەوار.
عوبەیدی وتیش؛ کۆبونەوەیگ ئەرا شانەی قەیران و پەروەردەی دیالە ئەوەسا بڕیار کۆتایی لە بەسانن پۆلەکە یا دووارە وازکردنی دەێد.
